
R E F E R A T

privind trecerea unui imobil – constructii si teren din domeniul public al Municipiului Timisoara, in domeniul public al Statului Roman, in scopul darii in administrare catre  Teatrul National “Mihai Eminescu” Timisoara

 Prin adresa cu nr. SC2014-026434/06.10.2014 a Teatrului National „Mihai Eminescu” din Timisoara si adresa cu nr. 5114/09.10.2014 de la Ministerul Culturii, s-a solicitat promovarea unei hotarari de consiliu local pentru trecerea unor imobile din proprietatea Municipiului Timisoara in proprietatea Statului Roman cu drept de administrare in favoarea sa.

Teatrul National a devenit cel mai consistent model de bune practici din Romania privind cultura ca factor de dezvoltare urbana, dand astfel tonul si directia vivacitatii artistice ce caracterizeaza Timisoara ultimilor doi ani. In acest sens,  prin investitiile ce se preconizeaza sa se realizeze la Sala 2 din Parcul Civic, Timisoara va putea beneficia de una dintre cele mai moderne sali de spectacole din Europa, cu optimizarea de nivel european atat a functiilor de joc, cat si a spatiului destinat publicului.


Imobilul Sala de Sport 2, este situat in Timisoara, str. Bocsei nr.2, inscris in CF 1 Timisoara nr.top.173/1/1/1/1/1/1, iar conform art. 2 din HCL 34/23.02.2010, terenurile inscrise in CF nr.1 Timisoara, precum si cele transcrise in alte carti din CF nr.1 Timisoara, fac parte din domeniul public al municipiului Timisoara


In urma aprobarii studiului de fezabilitate nr.19/2012, Ministerul Culturii a aprobat prin Comisia Tehnico-Economica continuarea investitiilor pentru finalizarea optimizarii Salii 2. Investitia  care se ridica la 11.572.242 euro, nu poate fi finalizata decat in situatia in care imobilul Sala de Sport 2, inscris in CF 420078 (CF vechi 400614) nr. top 173/1/1/1/1/1/1, vor trece in proprietatea Statului Roman, cu drept de administrare in favoarea Teatrului National “ Mihai Eminescu”.

Potrivit art.9 alin. (2) din Legea 213/1998 privind proprietatea publica si regimul juridic al acesteia, cu modificarile si completarile ulterioare, trecera unui bun din domeniul public al unei unitati administrative-teritoriale in domeniul public al statului se  face la cererea Guvernului, prin hotarare a consiliului judetean, respectiv a Consiliului General al Municipiului Bucuresti sau a consiliului local.

Mentionam ca prin HCL 65/26.02.2008 a fost dat in administrare pe o perioada de 49 de ani imobilul Sala de Sport situat in str. Bocsei nr. 2 catre Teatrul National “ Mihai Eminescu”, avand ca obligatii sa dea imobilului destinatia de sala de spectacole, conform proiectului pentru reamenajare, executand lucrarile din surse proprii sau atrase. Prin HCL 338/29.09.2009 s-a aprobat atribuirea in folosinta gratuita a suprafetei de 3919 mp din terenul aferent salii de sport nr.2, pentru o buna desfasurare a activitatilor teatrului si pentru amenajarea unui acces la sala din exterior, a unei rampe pentru decor si a unei zone pentru evenimentele in aer liber.
Imobilul (constructii si teren) este atestat in domeniul public al Municipiului Timsioara la poz. 83 din HG. 977/2002 si mentionam ca nu face obiectul unor cereri de revendicare formulate in baza Legii 10/2001, republicata, cu modificarile si completarile ulterioare, nu este grevat de sarcini si nu face obiectul vreunui litigiu, pe rolul instantelor judecatoresti nefiind inregistrat nici un proces.
          Avand in vedere cele expuse mai sus, propunem comisiilor de specialitate din Consiliul Local proiectul de hotarare anexat, prin care sa se aprobe:

· trecerea din domeniul public al municipiului Timisoara in domeniul public al statului in scopul darii in administrare catre Teatrul National „ Mihai Eminescu” Timisoara a imobilului Sala de Sport nr. 2 si a terenului aferent, inscris in CF 420078
· revocarea HCL 65/2008 si HCL 338/2009.

